TALVINOMEN SÄÄNNÖT

YLEISTÄ

Talvinome on LEIKKIMIELINEN noutajien metsästyskokeen kaltainen, talvella suoritettava koira-(ja joukkue) kohtainen epävirallinen koe.

OSALLISTUMISOIKEUS, JOUKKUEEN MUODOSTAMINEN JA ILMOITTAUTUMINEN

Kokeeseen saavat osallistua Kaakon Noutajakoirayhdistyksen jäsenten omistamat noutajat. Rajoitukset kuten noutajien taipumuskokeessa. Aluetoimikunnat valitsevat oman karsinnan perusteella parhaan koiransa 3 koirakon joukkueeseen, näin saadaan joukkue, jossa on koirakko jokaisesta aluetoimikunnasta, 1 Pohjois-Kymenlaakson, 1 Etelä-Karjalan ja 1 koira Etelä-Kymenlaakson alueelta.

Joukkueen koirien, tulee olla Pirkan Damien aikaan alle 22 kk ikäisiä, eikä niitä ole palkittu nome-b/wt- kokeessa avoimessa luokassa. . Pirkan Dami joukkueeseen päästäkseen on koiran saatava vähintään 16 /22 pistettä oman alueen karsinnasta. Mikäli parhaat pisteet saanut, kriteerit täyttävä koira on estynyt osallistumaan, niin joukkueeseen nousee pisteiden perusteella seuraava kriteerit täyttävä jne koira. Mikäli jollain alueella ei ole yhtään kriteerit täyttävää koiraa niin joukkue täydentyy muilta alueilta.

Aluetoimikuntien puheenjohtajat ilmoittavat Pirkan dami joukkueen tiedot noin viikkoa ennen Pirkan Damien ilmoittautumisajan päättymistä yhdistyksen rahastonhoitajalle, joka hoitaa ilmoittautumisen kokeeseen. Suositellaan, että alueet pitävät talvipäivän, jossa karsinta järjestetään helmi- maaliskuun vaihteessa. Yhdistys maksaa yhden joukkueen ( 3 koiraa) ilmoittautumismaksut ko. kokeeseen, muista kuluista osallistujat vastaavat itse.

TUOMARIT

 Kokeen tuomareina toimii kaksi tuomaria, jotka ovat NOU/NOME-harrastajia.

KOKEEN SUORITTAMINEN

HAKURUUTU

 Koiran on itsenäisesti etsittävä ja noudettava merkityltä alueelta kolme (3) damia viidestä, kolmen (3) minuutin kuluessa. Ohjaaja saa ohjata koiraa pysymään hakualueella.

MARKKEERAUS

Koiran on muistettava ja noudettava kaksi (2) damia yksi (1) kerrallaan heittojen tapahduttua. Toiselle noudolle koiran saa lähettää heti ensimmäisen noudon tapahduttua. Koiran saa pitää kytkettynä heittojen aikana.

LINJALLE LÄHETYS

Ohjaaja ja koira pysäytetään vähän ennen varsinaista suorituspaikkaa. Tällöin ammutaan laukaus oletettua damia kohti. Koiran haettua tämän, sen pitää hakea vielä yksi dami edellistä hieman kauempaa. Matkat olosuhteiden mukaan.

YLEISTÄ

 Pisteitä annetaan kustakin osasuorituksesta seuraavasti.

 Haku piste/dami max 3 pistettä

 Markkeeraus piste/dami max 2 pistettä

 Linjalle lähetys piste/dami max 2 pistettä

 Lisäksi arvostellaan jokaisessa osasuorituksessa yleisvaikutelma, josta saa 0 – 5 pistettä/

osasuoritus. Pisteitä on mahdollista saada max 22 pistettä

Mikäli koirat päätyvät tasapisteisiin voittaja on se, joka on tuonut 3 damia hakuruudusta nopeimmalla ajalla. Mahdolliset valitukset ratkaisevat tuomarit koepaikalla.

Kokeessa ei jaeta kiertopalkintoja. Alueet voivat palkita parhaat koirat haluamallaan tavalla.